Sy sê dié foto’s wat gepubliseer is buite die konteks waarin dit plaasgevind het, “het die teenoorgestelde effek van die oorspronklike rede” waarom naaktonele in die verhoogproduksie gebruik is.
“Dit doen skade aan die waardigheid van die geheel. Dit gaan oor ’n beginsel. Met hierdie tipe gesindheid teenoor naaktheid – vir sensasionele waarde – versterk ons die stigma verder in ’n gemeenskap waar ons steeds worstel met stellings soos ‘haar rokkie is kort, so sy is seker bereidwillig’, of ‘jy is kaal op ’n verhoog, dus gee jy nie om om so blootgestel te word in die openbaar nie’,” sê sy.
Die aktrise sê sy is veral ongelukkig oor die gebruik van die foto’s omdat dit gaan oor die beskerming van die akteurs – veral “tydens weerlose oomblikke op die verhoog”.
“Kunstenaars het reeds so min beheer oor hoe hul beeld daarbuite sonder hulle toestemming gebruik word, veral in die uitvoerende kunste. Dit is vir my ’n ontstellende neiging dat publikasies so vrylik foto’s gebruik vir hul eie doeleindes, sonder toestemming.
“Kuns se verspreiding behoort gekontroleer te word deur die kunstenaar, en die bewaarders van kuns, om die kuns, die kunstenaar en die publiek te beskerm. Dit is tog sensitief van aard vir dié wat dit beoefen, en dié wat daaraan blootgestel word. ’n Blokkie [om te bedek] herstel nie waardigheid nie. Daar is ’n verskil tussen ’n karakter wat haar borste ontbloot, of naak is, en ’n foto van ’n akteur of aktrise in ’n koerant. Diegene wat dit sien gebeur op die verhoog verstaan wat die omstandighede is, en die lesers nie.”
“Wanneer jy toestemming gee vir so iets, kan jy die eindresultaat beheer. Op daardie verhoog was ek ŉ karakter, maar op die voorblad is ek Tinarie. Dit kom vir my net uiters goedkoop en onsmaakvol voor, en het die fees vir my op ’n slegte noot laat eindig. Sekerlik is dit die stukke op ons verhoë wat mense behoort te ontroer, en nie akteurs se naaktheid nie?”
Van Wyk Loots sê egter dit is nie die gesprek oor die relevansie van naaktheid wat ontstel nie, maar eerder die manier wat dit aangepak is – onder meer met die bewoording van die plakkaat “Kyk wie is kaal in die stort!” – wat sensasioneel voorkom.
As jy dan nou op die verhoog naak is, dan is jy mos nou in die publieke oog. So moenie huil as foto’s wat van jou, waar jy kaal op die verhoog verskyn het, nou in die koerante is nie. As jy dit in die eerste instansie nie daar wou hê nie, was die keuse nou mos maklik.
Tinarie, dis nou uiters tragies en so… Ner jammer jy het nie in PW Botha se tyd toneelgespeel en die internet het nie bestaan nie.
Ek kan nie glo hoe stompsinnig party mense se kommentaar is nie! Die akteurs het n ooreenkoms gehad met die KKNK, en daardie ooreenkoms is gebreek. Die aktrise het niks verkeerd gedoen nie. Sy het gekies om naak op die verhoog te wees omdat die rol dit vereis, NIE om naak in die koerant te wees sodat mense wat sensasie soek geprikkel kan word nie. Sy het die reg om woedend te wees!
Ek stem volkome saam met MissDemeanor en Kate. Wat hierdie publikasie gedoen het, was nie reg nie. Veral in die lig gesien dat die OOREENKOMS tussen die akteurs sowel as die organiseerder vd toneelstuk baie duidelik gemaak is. Nou skree die koerant “misverstand”? Nee mense, dit was n ROL wat sy gespeel het en was in geen opsig n sletterige of goedkoop toneel nie. Maar die sensasie wat die koerant se mikpunt was, het die arme girl goedkoop laat voel EN lyk. En dis verkeerd. Hierdie vrou was in alle opsigte waar sy ookal in die openbaar verskyn het, ordentlik en verdien die nodige respek vd media asook die publiek. En as die toneelstuk n toneel inhet wat in die stort plaasvind, moes sy in haar klere gestort het?? Naak in die stort?? Hoe dan anders.
As die skoen druk, koop ‘n ander skoen. MAW, die keuse van die toneelstuk was haar keuse, sy kan altyd ‘n ander toneelstuk kies, as sy ongemaklik met die reaksie gaan wees. Party mens hou maar van naakheid, of dit nou die akteur of kyker is. Terloops, hierdie stuk waarin sy speel, is nou al laaank op die planke, voer dit by ander geleenthede ook op. Dit haar “claim to fame”.
In Orion op TV, het sy ook in ‘n baie vurige liefdestoneel met Zatopek, kaalbors verskyn. So, dit behoort nie so “ongewoon” vir haar te wees nie.